जिलेटिन एक पशु-जन्य प्रोटीन है जिसमें पेप्टाइड जोड़ों से जुड़े 19 अमीनो एसिड होते हैं और जिसे विविध पर्कार के एंजाइमो द्वारा जल-विघटित करके उसको बनाने वाले अमीनो एसिडों या पेप्टाइड अंशों को प्राप्त किया जा सकता है। जिलेटिन का यह गुण उसे उद्देश्यपूर्ण जैवअवक्रमण के लिये उपयुक्त बनाता है। जिलेटिन एक जल-घुलनशील, जैवअवक्रमणीय पॉलिमर है जिसके व्यापक औद्योगिक, औषधिक और जैवचिकित्सकीय उपयोग हैं और विभिन्न दवाओँ के सूक्ष्मकैप्सुलीकरण और आवरण तथा जैवअवक्रमणशील हाइड्रोजेलों के उत्पादन में प्रयोग में लाया जाता है। 

एक सरल, लचीली, जिलेटिन फिल्म पर आधारित कृत्रिम त्वचा के निर्माण की एक विधि का विकास किया गया है जो खुले घाव पर चिपक कर उसे द्वव-ह्रास और संक्रमण से बचा सकती है। इस विधि में पॉलिग्लिसरालों को वाणिज्यिक जिलेटिन में मीश्रित करके फसे टेफ्लान से ढंके थालों में ढाला जाता है। ये फिल्में अपेक्षाकृत मजबूत होती हैं और खुले घावों पर चिपक सकती हैं। इन्हें जैव-सक्रिय अणुओं, विकास कारकों और एंटीबायोटिकों से प्रचुरित किया जा सकता है, जो कई दिनों के काल में मुक्त होते हैं। इन फिल्मों को γ-किरणों से कीटाणुहीन किया जा सकता है या कीटाणुहीन स्थिति में बनाया जा सकता है। 

पुनर्रोपण द्वारा प्राकृतिक पॉलिमरों का रसायनिक संशोधन अक्षय और प्राकृतिक रूप से प्राप्य उत्पादनों (उदा, प्रोटीन) का पेट्रोलियम पर आधारित पॉलिमरों के स्थान पर और जैवअवक्रमणशील संरचनाओं में, जिन्हें धीमे या तेज गति से अवक्रमित होने के लिये तैयार किया जा सकता है, प्रयोग के दोहरे उद्देश्य को पूरा करता है। 

प्राकृतिक पॉलिमरों के संशोधन के लिये पुनर्रोपण के प्रयोग को बढाने के लिये एक समूह ने मूल प्रारंभकों द्वारा जिलेटिन पर मिथाइल मेथाक्रिलेट का पुनर्रोपण किया और 60 से 80 °C के तापमानों पर जलीय घोल में उनका अध्ययन किया। गतिक आंकड़ों से यह ज्ञात हुआ कि (1) पुनर्रोपण की कार्यक्षमता कम तापमानों पर अधिक होती है, (2) पुनर्रोपण की कार्यक्षमता में उच्च तापमान पर पॉलिमरीकरण के दूसरे भाग में तीव्र वृद्धि होती है, जो होमोपॉलिमर और बैकबोन जिलेटिन के संयोग के कारण होती है और (3) इस पॉलिमरीकरण में आम तौर पर शाखाओं की संख्या कम थी और शाखित पॉलिमर का अणुभार अधिक था।

पॉलिमर संरचना
सेलूलोज़
एंजाइम गतिविधि
जिलेटिन